بیجنگ (اے پی پی) چینی وزارت واپار نا ترجمان گاؤ فینگ پارینے کہ چین پدریسہ امریکہ تون اوار چندی ملک آتا زرکارآتیکن زرکاری نا اسہ بے مٹ و اولیتی ہند اسے۔ اواسہ پریس کانفرنس اسے ٹی پارے کہ ساڑی جہانی زرگزران تنزلی نا گواچی ءِ و جہانی کہول آ سیم آن ایپار زرکاری ہم بھاز زہمی مسنے، داکان پد ہم چین اٹ درملکی زرانا بننگ و درملکی زرکاری نا کاریم اٹ اتنگ نا رجحان جم وڑاٹ سوگو مسنے۔ یو ایس چائنہ بزنس کونسل نا اسہ ساڑی ءُ جاچ اسے نا حوالہ ءِ ترسا اوپارے کہ سروے ٹی شریک 83 درسد کمپنی پدریسہ چین ءِ دنیا ٹی غٹ آن اہم منڈی ٹی شمار کیرہ، ہرا چینی مارکیٹ آ درملکی زرکار آتا پت انا پبی درشانی ءِ۔ اومستی پارے کہ چین واپاری ماحول ءِ گچین کیک و چندی ملک آتا زرکار آتون چین نا شونداری وارخواہی شیئر کیک۔
